अनुबंधकर्मियों की बैठक आयोजित
ललपनिया | प्राथमिकस्वास्थ्य केंद्र में एनआरएचएम अनुबंधकर्मियों की बैठक आशा कुमारी की अध्यक्षता में हुई। बैठक में वक्ताओं ने कहा कि स्वास्थ्य विभाग द्वारा एनआरएचएम के तहत कार्यरत जीएनएम एवं एएनएम कर्मियों का शोषण किया जा रहा है। गोमिया प्राथमिक स्वास्थ्य केंद्र में कार्यरत अनुबंधकर्मियों एएनएम एवं जीएनएम के मानदेय भुगतान कम हो रहा है। वहीं जिले के अन्य प्राथमिक स्वास्थ्य केन्द्र के कर्मियों को सरकार द्वारा निर्धारित मानदेय दिया जा रहा है। उन्होंने कहा कि स्वास्थ्य विभाग के सभी अनुबंधकर्मियों की स्थायी नियुक्ति की जाए। अनुबंधकर्मी पिछले नौ सालों से अपनी सेवा लगातार दे रहे हैं। मौके पर एएनएम शमीना खातून, अंजू कुमारी, सुषमा कुमारी, रेणु कुमारी, नमिता देवी, विहुता देवी, ललिता कुमारी, सरोजनी कुमारी, जीएनएम खुशबू कुमारी, नीलिमा, प्रियंका आदि थे।
hin_Deva hin_Deva